59. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 97 της 13/18 Μαρτ. 1991 (ΦΕΚ Α΄ 44) Σύσταση Γενικής Διεύθυνσης στον Εθνικό Οργανισμό Καπνού (ΕΟΚ). Έχοντας υπόψη: 1.Τις διατάξεις του άρθρ. 78 παρ. 1 και 4 του Νόμ. 1892/1990 «Για τον εκσυγρονισμό και την ανάπτυξη και άλλες διατάξεις» (Α΄ 101). 2.Την 78/1991 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Γεωργίας, αποφασίζουμε: Άρθρο μόνο.-1.Συνιστάται στην Κεντρική Υπηρεσία του Εθνικού Οργανισμού Καπνού μία Γενική Διεύθυνση, στην οποία υπάγονται οι παρακάτω Διευθύνσεις και τα αυτοτελή Τμήματα και Γραφεία: α)Διεύθυνση Καπνοπαραγωγής–Κοινής Αγοράς β)Διεύθυνση Αγορών–Εμπορίου γ)Διεύθυνση Διοικητικού δ)Διεύθυνση Οικονομικού ε)Τμήμα Πληροφορικής και Μηχανογράφησης στ)Τμήμα Τεχνικών Έργων ζ)Γραφείο Δημοσίων Σχέσεων. 2.Της Γενικής Διεύθυνσης, προΐσταται Γενικός Διευθυντής του κλάδου ΠΕ Γεωπονίας ή ΠΕ Διοικητικού– Οικονομικού. 60. ΑΠΟΦΑΣΗ ΑΝΑΠΛΗΡΩΤΩΝ ΥΠΟΥΡΓΩΝ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΓΕΩΡΓΙΑΣ Αριθ. Α2γ/1861 της 28 Μαΐου/24 Ιουν. 1991 (ΦΕΚ Β΄ 433) Κανονισμός διεξαγωγής Αναλύσεων όλων των τσιγάρων που κυκλοφορούν στην Ελληνική Αγορά για τη μέτρηση της πίσσας και της νικοτίνης. 